LidanRubinov/Halacha-QA huggingface dataset:
שאלה: זכויות יוצרים: רציתי לברר האם יש איסור הלכתי בשימוש בדמויות טלויזיה מצוירות למטרות רווח - אח שלי הקים אתר של עיצובים להדפסה על חולצות, חלק מהעיצובים הם דמויות מצוירות של תוכניות טלויזיה,כמובן שעליו להעביר עוד שינויים בציור ונידרשת עוד מקצועיות ומיומנות כדי להתאים את הציור הפשוט לרמה הגרפית מותאמת להדפסה על חולצות,כך שהוא עוד טורך על האיכות ולא מעתיק ישירות.אח שלי לא יימנע מהמשך שימוש באתר בגלל בעיה הלכתית זו או אחרת,אך אני אפסיק לעבוד באתר מה שיגרום לסגירה זמנית של האתר.האם יש דעה שמקילה בעניין זה ושעליה אוכל להסתמך?כרוך בעניין הפסד כלכלי רב. על הזמן שהשקעת,ואודה לך אם תוכל להתייחס לשאלה כמה שיותר זמן,שככל שהזמן עובר יש הפסד כלכלי. נעמי
תשובה: לך בענין זה ההלכה היא לפי המוסכם במדינה ( החוק). הגבול מאד רגיש ויש לכך תקדימים משפטיים רבים מהו שינוי מהותי ומה לא. יש תביעות כספיות רבות גם על ציור וגם על ספרים וכד  ורק לאחרונה הפסידה סופרת חרדית במשפט ארוך בו הוכח שהיא העתיקה לספרה רעיונות מספר אחר. לפי זה הדבר עלול להיות אסור ועליכם לפנות לאיגוד הישראלי לאומנים (אקו"ם) ולשאול אותם. אם זה אסור - אין שום היתר לגנוב בשביל הפסד ממון. ובמקרה שלכם אם זה אסור אז ההפסד הנוכחי הוא כאין וכאפס לעומת ההפסד אם וכאשר תתבעו לשלמו. דוד לוי 098987548
שאלה: מצווה על עזרה לאדם בתהליך גיור ובחירת שם.: אני חייבת לשאול שאלה שמעניינת אותי. יש איזושהי מצווה לעזור לאדם שעובר תהליך גיור? ואם כן איפה היא נמצאת, מה תוכנה, לפי אילו מקורות היא? כמובן שאני בהליך גיור ואני מבינה שאני חייבת להוסיף שם נוסף. השם המלא שלי הוא י, אבל אני משנה אותו לג ני. ובתור שם שאני מוסיפה חשבתי על יהל. האם זה מתקבל ויתאים?
תשובה: לך אין מושג הלכתי של  אדם שעובר תהליך גיור  - זו מכבסת מילים שאין לה מקור בהלכה (ואולי גם להיפך) יש יהודי ומי שאינו יהודי. המעבר ממצב של  אינו יהודי  ל יהודי  נמשך כמה שניות כאשר הגוי טובל. בכניסתו למים הוא אינו יהודי ובצאתו, לאחר שקיבל עליו עול מצוות הוא יהודי לכל דבר וענין. לפיכך - עד אז מצווה לעזור לו כמו לכל מי שאינו יהודי מאז מצווה לעזור לו כמו לכל יהודי ובנוסף לכל גר. מאז עלותו מהטבילה הוא נקרא גר ומצווה לאהבו וכד. לפני כן הוא אינו גר וכל מצוות אהבת הגר וכד  לא חלות עליו. מעבר לכך יש חובה לדחות את מי שבא להתגייר ולחקור אותו היטב אם יש לו מניעים אחרים, ולהסביר לו כמה יהיה לו קשה כיהודי, ולפרט באזניו את עונשי המיתה על חילול שבת, מאכלות אסורות ושאר דברים שהאדם נמשך אליהם. רק אם הוא מתעקש ומבינים היטב שהוא מודע לקשיים ולחסרונות רק אז מותר לגייר אותו. בתקופות פריחה לעם ישראל יש מקום להחליט שלא לקבל גרים בכלל בגלל הקושי לברר מי רוצה להצטרף לעם ישראל גם בשפלותם ומי רוצה להתקרב רק לישראל בפריחתם. לגבי השם אני מציע להתרחק מהשם  יהל  ולהתחבר לאמהות של עם ישראל. ובהצלחה בדרך שתבחרי דוד לוי 098987548
שאלה: אחרי המוות: בס ד האם יש מציאות שבה אדם אחרי המוות נמחה לגמרי כלא היה כמו בדור המבול אפילו ניקח את גדולי הרשעים הנאצים? מהו העולם הבא?
תשובה: לא מספיק הבנתי את השאלה. אנו מאמינים שהאדם מורכב מגוף ונשמה. הגוף נותר בקבר והנשמה עולה לעולם רוחני להתענג על ה. וכדברי הרמח"ל בספר דרך ה  (פרק שלישי פסקה ג): "כשהשלים השתדלותו ישיג שלמותו וינוח בהנאתו לנצח נצחים. על כן הוחקקו לו שני זמנים: אחד זמן העבודה, ואחד זמן קיבול השכר". לגבי מהו העולם הבא: יהדות ישנן שתי שיטות עיקריות לגבי הבנת העולם הבא, שיטת הרמב"ם, הכוזרי וסיעתם, ושיטת רס"ג וסיעתו: שיטת הרמב"ם: על פי שיטה זו העולם הבא הוא ה"מקום" אליו מגיע האדם לאחר מותו. העולם הבא הוא עולם רוחני, שקיימות בו נשמות בלבד, ובו הנשמות "נהנות מזיו השכינה", כלומר משיגות איזו הנאה על פי מצבן ודרגתן. על פי שיטה זו אין באפשרותנו להבין באיזו הנאה מדובר, שהרי כל התפישה האנושית היא תפיסה גופנית. וכל הנאה שהאדם מכיר היא הנאה שעוברת דרך הגוף, ועל כן אין אנו מסוגלים לתפוס את ההנאה שתהיה בעולם הבא. כמו כן, מכיוון שהעולם הבא הוא עולם רוחני, אין הוא תופס מקום כלל. וודאי שאי אפשר לומר שהוא בשמים או בכל הפנייה כלשהי למקום כלשהו. לעומת זאת שיטת רס"ג: על פי תפיסה זו העולם הבא הוא המצב אליו יגיע העולם בעתיד. לאחר מספר שנים כל שהם יגיע המשיח, לאחריו בשלב כלשהו תהיה תחיית המתים, ולאחר מכן ייהרס העולם ובמקומו יברא עולם חדש ובו יתוגמלו בני האדם. על פי שיטה זו העולם הבא יתרחש עם גוף. וגם במצב זה יקימו בני האדם מצוות. אמנם וודאי הגוף לא יהיה כמו הגוף בעולמינו והמצוות לא אותן מצוות. על פי שתי השיטות, העולם הבא הוא נצחי, וודאי אינו נפסק לאחר זמן כלשהו. והדבר מוכרח שהרי עצם משמעות הזמן הוא מושג אנושי, ובעולם הבא לא יהיה קיים כלל מושג מעין זה. מקווה שהדברים קצת נתנו כיוון מחשבה, רבה, הלל
שאלה: ערלה בשווקים: ראיתי את הפרסום האחרון של פירות ערלה בארץ וברצוני לשאול, האם דבריכם מתחשבים בפסיקת הגרע י בנוגע לשכיחות פירות ערלה בשווקים והיתרו מטעם ביטול ברוב או רק עפ י דעת הגר מ אליהו זצ ל ודעימיה?
תשובה: כדאי לעיין היטב היטב בפסק של הרב עובדיה זצ"ל. הוא מדבר על מצב של בדיעבד שהפירות נמצאים לפני הקונה. והפסק שלו מבוסס על ארבע ספק ספקא כדי להגיע להכרעה שמותר לאכול פירות עץ שאחוז הערלה שלהם הוא פחות מ50. הפרסום שלנו מתיחס לצרכנות הלכתית נכונה במצב של לכתחילה: מה לקנות ומה להימנע. מי שחפץ לנהוג בנושא זה לפני הפסק של הרה"ג הרב עובדיה יוסף זצ"ל- יש לו על מי לסמוך. אולם כל שאר פוסקי הדור לא פסקו כך. עקרונות ההלכתיים של הפרסום של כושרות: עד 0.5  - מותר מ 0.5 ועד 5.0   - מומלץ רק עם הכשר מהדרין מ 5.0   ומעלה - רק עם הכשר מהדרין אחוזי הערלה הם ע"פ מחקרו של ד"ר זקס. אולם הכפלנו את האחוז שהוא מציין בגלל שהרבה מהפירות שאין בהם שום בעיה נלקחים ישר לשוק המהדרין ולכן זה גורם שאחוז הערלה במקומות לא מושגחים יעלה.
שאלה: לשון הרע: בוקר טוב כבוד הרב דיברתי לשון הרע על חבריי, וביקשתי סליחה מבורא עולם,קראתי תהילים, אך עדיין האם יש משהו שאוכל לעשות בשביל לכפר על מעשיי?
תשובה: לך שלב ראשון הרבה לפני בקשה מבורא עולם זה לבקש מחילה מהחבר ולפצות אותו בהתאם. לאחר מכן - תשובה מאמירת לשון הרע מסתיימת רק כאשר כל מי ששמע, ומי ששמע ממי ששמע וכד, מפסיק להאמין לדברים ולהתייחס בשלילה למי שעליו נאמר לשון הרע. לפיכך אם אמרת לחבר ואף אחד לא שמע - תשובתם יחסית פשוטה אם עוד אנשים שמעו או העבירו זאת הלאה - אתה צריך לאתר אותם ולהסביר להם את טעותך. בהצלחה ובכל מקרה תתחיל מהחבר דוד לוי
שאלה: עוף לא מהדרין: משתדלים בלי נדר לקנות עוף מהדרין בטעות קנינו עוף לא מהדרין של רבנות ירושלים מה המלצתכם לעשות?
תשובה: תשובה לשאלתך ניתן למצוא בלינק המצורף:
שאלה: התרת נדרים: רציתי לשאול שאלה שמורידה אותי. לאחרונה אני חושש כי הפרתי נדר לא בכוונה. ולמעשה אני לא זוכר אם זה היה נדר ( לא זוכר אם אמרתי בלב או שדיברתי, אני חושב שאמרתי שאני אשתדל לעשות משהו ולא בטוח שהבטחתי) ואני לא זוכר בוודאות. ויכול להיות שעשיתי את זה יותר מפעם אחת. האם כדאי לעשות התרת נדרים? והאם אפשר לא לספר לרב את ההבטחה הנדר. הנושא הזה מעיק עליי מאוד כי שמעתי שהפרת נדר מלווה בעונש חמור.
תשובה: אם אינך בטוח שמדובר בנדר - אתה יכול להתעלם מזה. אינך בטוח שזה נדר, אינך בטוח שהפרת, וכדו. אפשר לעשות התרת נדרים כללית.
שאלה: עזיבת שוכר טרם תום תקופת השכירות: אנחנו נאלצים לעבור דירה לפני תום תקופת השכירות- שנה וחודשיים לפני תום מועד תקופת השכירות ע"פ החוזה. בחוזה יש סעיף כזה: "למרות האמור בהסכם, לשוכר הזכות לקצר את תקופת השכירות בכל עת, בהודעה בכתב ומראש לפני תחילת כל חודש שכירות, ובמקרה כזה תסתיים תקופת השכירות עם תום חודש השכירות העוקב למועד מתן ההודעה". השכירות שלנו מתחילה בכ"ב לחודש. אנחנו הודענו בי אייר על העזיבה ועוזבים בב תמוז. כך שלפי החוזה אנו אמורים לשלם עד כ"ב תמוז. מנגד, היה ברור גם לנו וגם למשכיר שאם נמצא שוכר שיכנס באותו תאריך בו אנו עוזבים לא נצטרך לשלם עבור התקופה הנ"ל. בעל הבית רצה לנצל את ההזדמנות ולעלות במחיר השכירות. אנחנו פרסמנו את הדירה להשכרה והראנו אותה למלא שוכרים. היה מישהו שרצה את הדירה לתאריך בו אנו עוזבים אך בעל הבית לא היה מעונין להשכיר לו. בסופו של דבר בעל הבית סיכם עם שוכרים שמעונינים להיכנס בכ תמוז במחיר גבוה ב300 ש"ח ממה שאנו משלמים כיום. הוא דורש שנשלם עבור התקופה מיום העזיבה עד מועד הכניסה שלהם. למרות שהוא בעצם מרוויח מהמעבר שלנו 300 14 4200 ש"ח. ומפסיד (אם לא נשלם עבור התקופה הנ"ל) רק 2000 ש"ח. כל עוד אין התייחסות מפורשת בחוזה האם זכותינו לומר שאנו ממשיכים עם חוזה השכירות ולערוך שכירות משנה עם הדיירים הנ"ל? כלומר, שאנחנו נמשיך בתשלומים שלנו לכל התקופה ונקבל מהדירים החדשים את הת שלהם?
תשובה: לך אסור לשוכר להשכיר את הדירה לאדם אחר. בד"כ זה כתוב בחוזה וגם אם לא כתוב זה כלל שחל על כל שוכרי הדירות גם בהלכה וגם במנהג המדינה. (אלא אם כתוב בפירוש בחוזה שמותר לשוכר להשכיר). נראה שאסור גם להכניסו בחינם למשך חודשיים בהם אתם אינכם נמצאים בדירה.- היא הושכרה לכם למגורים ולא למסחר או לארוח מעבר לאירוח שגרתי. לפיכך נותרו בפני שתי אפשרויות 1. לשלם עד כב תמוז ולתת לבעל הבית להשכיר במחיר החדש לדיירים החדשים 2. להמשיך להתגורר בדירה עד תום החוזה. יתכן שמותר לכם לשלם על דירה ולהשאיר אותה ריקה אלא שאם הוא התנגד זו תהיה זכותו כיון שלא נוח לבעל דירה שדירתו ריקה חודשים רבים גם אם משלמים לו על כך. ובהצלחה דוד לוי 098987548
שאלה: כיריים אינדוקציה חשמליות: אנחנו נמצאים בשלבים למעבר דירה חדשה וברצוננו לרכוש כיריים קרמיות חשמליות בשיטת אינדוקציה. הן יותר חסכוניות בחשמל ונותנות רמת חימום הכי דומה לגז. כיריים אלו מפיקים חום אך ורק ברגע שהסיר מונח עליהם והחום המופק מחמם אך ורק את אזור הסיר ולא את המשטח שמסביב. 1. איך מכשירים כיריים אלו לפסח היות וניתן לחמם אותן רק כאשר יש סיר מונח. 2. מה דין המשטח הקרמי והסירים לגבי בשר חלב במידה והסיר גולש? 3. האם עדיף לרכוש כיריים חשמליות רגילות עם כל החסרונות שיש בהן? אשמח לתשובה בהקדם היות ואנו צריכים לרכוש את המוצרים בשבועיים הקרובים. ב מראש דניאל
תשובה: תשובה לשאלתך נמצאת בקישור הבא: בהצלחה!
שאלה: הפסקת היריון וכנות עם בן הזוג: יש לי 2 שאלות. יצא לי להכיר מישהי שנכנסה להיריון ממישהו שאהבה, אבל הוא לא היה מעוניין בה לאחר שנכנסה להיריון ולכן הפסיקה את ההיריון. העובר היה בן כמעט 7 שבועות. הבחורה היום יוצאת עם מישהו והם מאוד אוהבים והקשר כנראה מוביל לחתונה. השאלות הן: האם היא ביצעה רצח כאשר ביצעה את הפסקת ההיריון והאם היא צריכה לספר לבן זוגה הנוכחי שהייתה בהיריון ועשתה הפסקת היריון או לא לומר כלום?
תשובה: זו שאלה עדינה מאוד ורגישה מאוד, וצריך ללכת בה על קצות אצבעות: א. צריך להיזהר בשימוש במילה רצח בהקשר זה. נכון הוא שהפלה אסורה, ונכון הוא שכנראה היא עשתה משהו שהוא לא נכון ואסור על פי ההלכה. אולם אם משתמשים במילה "רצח" כדי לתאר את מה שהיא עשתה, עושים משהו שהוא לא נכון. הוא לא נכון גם בגלל שזה לא נכון, אך גם בשל העובדה שהניסיון להחמיר את היחס להפלות עלול להביא בדיוק לכיוון ההפוך   להקל חס ו את היחס לרצח. על כן, יש להשתמש במילים המדויקות. ב. לגבי סיפור לבחור: עמדתי היא שזה נושא מהותי מאוד, וחובה לספר על כך לבחור. הדבר הוא גם חובה מבחינה הלכתית, אך גם מבחינה פראקטית. בני זוג המסתירים דברים האחד מן השני מגיעים הרבה פעמים למשבר של חוסר אמון כשהדברים מתגלים, ולא צומח מזה משהו טוב.
שאלה: החזרת אהבה: לפני כשנתיים הכרתי גבר שיצאנו מספר חודשים. נפרדנו בצורה מאוד פתאומית ללא הסבר ומאז כל חודש בערך הבחור הזה חוזר לי לחיים ומקשה עליי מאוד להתקדם הלאה. ניסיתי לדבר איתו מספר פעמים ולהסביר לו שאני מבקשת שהוא לא יצור איתי קשר יותר אך הוא ממשיך בשלו. חשוב לי לציין שהוא בחור מאוד טוב ומאמין.אנחנו שנינו אנשים אמינים מאוד ומגיעים ממשפחות מסורתיות. הייתי אצל שני רבנים שאמרו לי שיש לו בעיה מאוד קשה במחוייבות והוא תמיד בורח וקשה לו להתמודד. קראתי על רב שמבצע "החזרת אהבה" לפי הקבלה. דיברתי איתו והוא אמר שיש בנינו התאמה ואפשר לבצע גם במקרה הזה. כיוון שאני בחורה מאמינה וחשובה לי מאוד ההלכה רציתי לדעת מה דעתך בנושא? אני מאוד אוהבת את הבחור הזה ומאמינה שאנחנו יכולים להקים בית כשר בישראל(שזה מאוד חשוב לי). אמנם זה רק סגולות,אך אני קוראת מידי פעם תפילה לזיווג 40 יום וביום ה40 הוא פשוט חוזר לי לחיים. גם ההכרות שלנו היתה בדיוק 40 יום אחרי שהתפללתי אצל בעמוקה אצל הצדיק. בבקשה תעזור לי. מחכה לתשובה
תשובה: לך צר אך ליבך מושך אותך לדברים שאין בהם ממש. רב על פי הקבלה ש מחזיר אהבה  אינו מקובל. מקובלים אמיתיים הם נסתרים ולא מדברים כך. ובעיקר לא ברור לי מה תועיל  החזרת אהבה  עם מי שבורח מהתמודדות וקשה לו להתמודד. גם אם תחזור אהבה - כיצד תראה עבודת ה  שלכם? כיצד תבנו בית? כיצד תגדלו ילדים? המנהגים שלך לקרוא תפילה 40 יום אינם ברורים - את נותנת מקום גדול ולא נכון למיסטיקה וזה עלול לבוא על חשבון עבודת ה. למעשה - 1. אם מי שאמרו שהוא  בורח ממחויבות  מכירים אותו היטב - את חייבת להתייחס לכך ברצינות ולהחליט אם את מתחתנת עם הבחור למרות חסרון זה (ויש לך את הכח להתמודד במקום בעל וכשאת צריכה גם לעזור לו להתמודד בחייו) או שאת מתרחקת מהבחור. 2. בכל מקרה אין שום מקום לקשר בינכם משום סוג שהוא אלא אם תחליטי בשכלך (וכשאת רחוקה ממנו) שאת רוצה להתחתן איתו למרות החסרונות. 3. להדרכה נוספת את יכולה להתקשר אלי הביתה 098987548 ובהצלחה דו דלוי
שאלה: כיצד לשטוף פטרוזיליה לאחר ההשרייה במי סבון: רציתי לשאול כיצד יש לנקות פטרוזיליה לאחר ההשרייה במי סבון (בהנחה שהיא נקנתה מחברת חסלט, שזו חברה שמומלצת על ידכם). האם עלי ממש לנקות עלה עלה של הפטרוזיליה או שמספיק לשטוף את הגבעול עם העלים באופן כללי יותר. ואני שואלת זאת כיוון שלפטרוזיליה יש המון עלים ואני לא יודעת האם עלי להשקיע בכל עלה או ש ר לשטוף כללית. כיצד יש לנהוג עם עוד סוגים של ירקות עליים שנקנו מחסלט, למשל סלרי? גם עלה עלה?
תשובה: לאחר השרייה במי סבון צריך לשטוף היטב תחת זרם מים. בעלים הקטנים כגון פטרוזיליה, כוסברה, ושמיר ניתן לשטוף כמה עלים יחד ואין צורך לשטוף כל עלי בנפרד. בעלים הרחבים צריך לשטוף כל עלה בנפרד תחת זרם מים. בכרוב אין צורך לפרק את כל הראש. יש להוריד את 2-3 עלים חיצוניים ולעשות כנ"ל. אחר כך יש לשטוף את כל הראש תחת הברז ואחר כך אין צורך לעשות פעולה נוספת אלא לחתוך ולאכול.
שאלה: יחס היהדות לפסיכיאטריה ולפסיכולוגיה: רציתי לדעת מה יחס היהדות על טיפול פסיכיאטרי, על לקיחת תרופות פסיכיאטריות ועל טיפול פסיכולוגי? האם זו הדרך הנכונה לטפל בבעיות נפשיות? הרי הרמב"ם אומר שהחולה בנפשו שתכונותיו נוטות אל הקיצוניות, צריך להתייעץ עם החכם - רופא הנפש, שיעזור לו לאבחן את מצבו וייעץ לו כיצד לאזן את תכונותיו ולהגיע לשביל הזהב. למי עליי לפנות? מי הוא רופא הנפש שהרמב"ם מגדיר? מי הוא החכם? הרי כיום הפסיכיאטר הוא זה שנכנס להגדרה של רופא הנפש. האם רב גדול ומקובל שמתעסק בקבלה יוכל לתת לי מענה, ניתוח והסבר להפרעה הנפשית שלי? הרי הפסיכיאטריה היא בחיתוליה ורק בת 100 שנה, והאורייתא עומדת כבר כמה אלפי שנים. מה עליי לעשות?
תשובה: לך הפסיכיאטריה היא כמו כל רפואה. ומי שניתנה רשות לרופא לרפא, כנתכתב בתורתנו הקדושה על ידי הקב"ה, חובה!ללכת לרופאים ולהתרפא. מי שלא עושה זאת הרי הוא מזלזל בגופו - הפקדון שריבונו של עולם הפקיד בידו. סיכום מצווה וחובה ללכת לרופא ובכלל זה גם לפסיכאטריה. הוספות - אשר לטענתך שהיא רק בת 100 שנה - כמעט כל חפציך הם חדשים הרבה יותר, החל מהמחשב בו אתה מתכתב איתי דרך הטלפון בו אתה מדבר והחשמל בו אתה משתמש וכד. ברוך ה  כל העולם מכפיל את הידע שלו בכל כמה שנים ובראש וראשונה עולם הרפואה. הרמבם בביטוי זה מתכוון למה שבלשון ימינו נקרא תיקון המידות - המוסר. בברכת רפואה שלימה דוד לוי
שאלה: מחשב בבית כנסת: בבית כנסת שאני מתפלל בו, מתקיימים שיעורי תורה. האם מותר, בזמן השיעור, להכניס מחשב נייד, כדי לסכם את השיעור?
תשובה: המחשב אינו מכשיר שלילי או חיובי, וכל השאלה היא כיצד משתמשים בו. שימוש לצורך שיעור תורה הופך אותו למעין "כלי קודש", ואין כל בעיה בהכנסתו לבית הכנסת לצורך שיעור. להיפך, אם זה יאפשר יתר ריכוז בשיעור, ויכולת לחזור על מה שנאמר בו יש בכך ערך רב.
שאלה: יהודים וערב רב:. היי. יש שאלה שמטרידה אותי מאוד ואני מקווה שכאן אוכל לקבל תשובה מספקת על הנושא. אז ככה: אני מגיע ממשפחה מסורתית, אמא שלי יהודיה וכך גם אבא שלי, מה שאנחנו עושים אצלי בבית זה קידוש מדי פעם, ושומרים חגים ואת יום כיפור וכו. אך לא שומרים שבת ולא מעבר לזה, זאת אומרת הבסיס של הבסיס בלבד. לפני בערך 8 חודשים חזרתי בתשובה וככל שהזמן עובר אני הולך ומתחזק, וככל שאני מתחזק אני לומד יותר ונחשף ליותר מידע ותוכן וכך עולות לי שאלות נוספות. כאשר ההורים שלי ראו שחזרתי בתשובה ושאני עובר תהליך של היתקרבות ליהדות הם נלחצו, אמא שלי יותר נלחצה מאבא שלי, ואני מרגיש על אמא שלי שזה מפריע לה ושהיא מנסה להוריד אותי מזה ולגרום לי לא להתקרב ליהדות, וזה משהו שמאוד מטריד אותי כי אני יודע שקובעים מיהו יהודי לפי האמא של אותו אדם, ואם אמא שלי יהודיה והיא אכן יהודיה הגיוני שזה מה שהיא תרצה ממני? שאני לא אתקרב לדת? קראתי לאחרונה על "ערב רב" וקראתי שייתכן שיש בינינו אנשים שהתערבבו והם בעצם ערב רב בלי שהם יודעים. יכול להיות חס וחלילה חס ו שאמא שלי או מישהו מהמשפחה שלי ערב רב מבלי שאני יודע ומבלי שהם יודעים? איך אפשר לזהות "ערב רב"? ואיך קובעים מיהו יהודי? האם מצויין בתורה שיהודי הוא יהודי אם אמא שלו יהודיה? ברגע שגיליתי את המזל הגדול שיש לי שנולדתי יהודי לאמא יהודיה אני מפחד חס וחלילה שיש פה איזה טעות, ושאולי לא נפל בחלקי המזל הגדול הזה, קשה לי לעכל את זה. יכול להיות שיש טעות לדורי דורות ושכתוב לאמא שלי בתעודת זהות שהיא יהודיה וזה בעצם טעות שהישתלשלה לאורך דורות? מה הסיכוי שתקרה טעות כזו? אולי אני נשמע קצת מטורף עם השאלות האלו אבל זה באמת נושא שמטריד אותי. איך אפשר לדעת את זה ולהיות רגוע בנושא הזה? על העזרה. אשריכם על העבודה החשובה שאתם עושים פה באתר. הלוואי והשאלה שלי תוכל לעזור לאנשים שעומדים בפני שאלות דומות ויוכלו למצוא בעזרתה עזרה ותשובה.
תשובה: ראשית, ברוך הבא. שנתחזק כולנו. האם אפשר להציע לך פרשנות אחרת לחששות של משפחתך? הלוא זה באמת מלחיץ: זה מלחיץ שהילד שלך משנה כיוון  זה מלחיץ כשאתה חושב שזה לא יהיה טוב לילד שלך, והוא מטיל על עצמו מגבלות שיקשו עליו את החיים  זה מלחיץ שלא יודעים איך תוכלו להסתדר ביחד, כי אתה אולי לא תאכל בבית בגלל שלא תסמוך על הכשרות, ולא תסכים לעשות דברים בשבת וכדו   זה מלחיץ מפני עוד הרבה הרבה סיבות. ולכן, על אף שאמך יהודיה כשרה כדת וכדין, ואין שום סיבה בעולם לחשוב שמא היא "ערב רב" או כל דבר אחר   היא נלחצת. אנו לא חוששים חששות שווא, וכשאין סיבה לחשוב שמא אתה לא יהודי   בכלל לא מתעסקים עם מחשבות כאלה. ואם כן, במקום לחשוש כל מיני חששות שווא   אולי כדאי לפנות את תשומת הלב לשאלה מה אתה יכול לעשות כדי להרגיע אותה  כדי לעבור תהליך משמח של התחזקות ולחשוף אותה בשמחות החדשות שלך  להתנהג הרבה יותר טוב כדי שתנכיח את היהדות בהתנהגויות יותר טובות, ועוד ועוד. כך היא תשמח, אתה תשמח, וכל הפחדים המיותרים ייעלמו. האם אתה יכול ללכת בדרך זו?
שאלה: כוונה: הרב, אני לא מצליח להבין איך בדיוק צריכים "לכוון" (כלומר, לכוון לצאת להוציא ידי חובה, לכוון - לשם מצוות ציצית וכד ). איך בדיוק אני צריך לעשות את "הפעולה" הזאת?? אני חושב שזו שאלה קשה - כי אי אפשר להגיד לי לעשות פעולות פיזיות אלא משהו יותר. מחשבתי? שאלתי רב כלשהו ולא קיבלתי תשובה. מדויקת - איך לכוון. איך בפועל לכוון - לחשוב על המילים? (לא איך להתרכז יותר אלא איך בפועל(!) לכוון). וישר כח!
תשובה: כשאנו מקיימים מצוות אנו עושים בדרך כלל פעולות על ידי אברי הגוף. הכוונה נועדה לקשור את הנשמה למהלך קיום המצוות. היא בנויה מעגלים מעגלים, אבל ביסודו של דבר כולה פעולה של חשיבה תודעתית: המעגל הראשון של הכוונה הוא תשומת לב שאתה בא עכשיו לקיים מצווה. לא לקיים אותה כלאחר יד, אלא להחליט לבודד את עצמך מהסובב אותך, ולהתמקד בקיום המצווה. המעגל השני של הכוונה הוא לחשוב כי את המצווה אתה עושה כי הקב"ה ציווה, ולא משום סיבה אחרת. המעגל השלישי של הכוונה הוא הניסיון לכוון למשמעות המצווה הספציפית   לחשוב על המשמעויות השונות של מצוות לולב (לדוגמה) ולרצות כי בקיום המצווה תכוון גם לחלק מהמשמעויות שלה. וכך מעגלים הולכים ומתרחבים. האם הדברים עזרו?
שאלה: ייסורים של גוף ונפש באמצע תהליך התחזקות: כבוד הרב. אני כרגע בתהליך התחזקות אבל אני מרגישה שהנשמה שלי מתייסרת אני כול היום עם מחשבות רעות כאילו אני עומדת למות כאילו אני נחנקת כאילו עוד שניה הנשמה שלי יוצאת וזהו ואני לא רוצה למות אני עוד ילדה קטנה ועוד לא עשיתי כלום ואז אני חושבת שהכול מה והכול לטובה אבל אז אני אומרת מי אמר שה החליט שאני יחיה ואולי הוא כתב לי הכיפור שאני ימות ואני לא רוצה ואמי לא יודעת מב לעשות ואז אני אומרת שאולי האמונה שלי לא חזקה והתפילות שלי לא מתקבלות כי אני מתפללת כדי שאני ירגיש טוב אני כבר מתוסכלת ולא יודעת מה לעשות יש לי התקף חרדה ואני כול היום רק בודקת שאני ר. מה עושים כבוד הרב אשמח ליעוץ ועזרה ב מראש
תשובה: הבה נתחיל ביחד מסע. אני אשאל שאלות, את תעני לעצמך (ואם תרצי   כתבי לי) את התשובות, וכך נתקדם: האם את יכולה לספר לעצמך תיאור אחר של החיים? האם את יכולה לספר על עצמך סיפור משמח שאת מתחזקת, וזה בכלל מהלך חיובי מאוד? האם את יכולה לומר לעצמך כי במקום לשבת ולדאוג ולהרוס את החיים מדאגה   לחיות את החיים כשהם קיימים, ולעשות זאת בשמלה, ואם נגזר שלא תחיי   אז כאשר היום הזה יגיע את תדעי על כך, אבל למה להרוס את כל החיים על ידי פחדים וחששות? והאם בכלל יכול להיות שהתקף החרדה לא קשור לחיי האמונה, אלא לחוויות אחרות שעוברות עלייך עכשיו, וכדאי לך אולי להתייעץ עם בעלת מקצוע בתחום? נראה לי כי השאלות האלו יכולות להוביל אותך למקום טוב יותר, האמנם? ושמחה
שאלה: הנחת תפילין עם אילוצים רפואיים: לרב אני שמחה שהרב פנוי לענות על שאלה זו מכיוון שניסינו כבר לפני כמה שבועות לשאול באתר זה ואחרים וטרם קיבלנו מענה. בעלי, בן 35, עומד לעבור ניתוח להתקנת פיסטולה ביד שמאל כהכנה לטיפולי דיאליזה שלפי בדיקות הוא עתיד להזדקק להם מאוד בקרוב (בתקווה שנוכל בעז"ה לא להזדקק להם). הניתוח עתיד להתבצע מחר בבוקר. מסיבות רפואיות ועל פי חוות דעת רפואית של רופא מומחה, אין באפשרותו לעבור את הניתוח ביד ימין. ההוראות הרפואיות להצלחת הניתוח וכן לשמירה על ורידים במצב אידאלי לקראת טיפולי דיאליזה עתידיים הם להימנע מהפעלת לחץ כלשהו על יד שמאל, כולל שכיבה וכמובן ליפוף רצועות תפילין - כך על פי חוות דעתו של הרופא. בעלי הוא ימני ומניח תפילין ביד שמאל, הניתוח אמור להיות באיזור שבין פרק כף היד לבין המרפק, אם כי רק אחרי הניתוח עצמו נדע בדיוק באיזה אזור סופי מותקנת הפיסטולה. בעלי מבקש לשאול - כיצד עליו לנהוג מכאן ולהבא לגבי הנחת תפילין? האם עליו להתחיל להניח תפילין ביד שמאל? האם להמשיך ביד ימין אבל לא ללפף כלל? ובכלל - מה דינו בעניין תפילין, לאור המקרה שההוראות הרפואיות שהן בשום אופן לא להפעיל לחץ כלשהו על האיזור המנותח מכאן ולהבא, כדי להבטיח את המשך הטיפולים העתידים להיות מצילי חיים רוב תודות על תשומת הלב והתשובה המהירה. בשורות טובות
תשובה: ראשית, שיהיה לרפואה שלמה. את התפילין בעלך ממשיך להניח על יד שמאל. את הליפופים הוא יעשה לאור ההוראות הרפואיות. מבחינה הלכתית, גם אם הוא יכרוך פעם אחת בלבד - הוא יצא ידי חובה. ושוב רפואה שלמה
שאלה: מוות קליני: לרב, אחוז משמעותי של אנשים שעוברים מוות קליני חווים חוויות שנקראות חיים אחרי המוות, אנשים מדתות שונות עוברים חוויות מותאמות לדתות שלהם (למשל נוצרים פוגשים את ישו, ליהודים יש משפט וכו ), יש רבנים שמסתמכים על התופעה הזו להוכחה כמו גם כמרים. אבל מפה מחייב הרי שהחוויות האלה לא אמתיות, כי לפי האמונה היהודית,האמת היא אחת. אשמח לקרוא את דעתו של הרב בעניין. מראש
תשובה: בשאלות מורכבות מעין אלה צריך להבחין הבחנה חדה בין עובדות (בצורה המקובלת בשיח האנושי) ובין פרשנויות ומשמעות. העובדות היחידות הן שאנשים רבים שחוו מוות קליני מספרים סיפורים די דומים, על אור בקצה מנהרה, על כך שקרוביהם באו לקבל את פניהם, וכדו. מכאן ואילך, הדברים נתונים לפרשנות. הפרשנות יכולה להיות שבכלל מדובר על תהליך כימי מסוים שהגוף עובר, הוא יוצר סיטואציות מסוימות  הפרשנות יכולה להיות פסיכולוגית   כמו חלום  הפרשנות יכולה להיות מיסטית   אנחנו מסוגלים לחוות את החיים שאחר המוות ולשוב ולתאר אותם וכדו. אי אפשר לדבר על פרשנות אמת או על פרשנות לא אמת. אלו פרשנויות, שבני אדם נותנים לעובדה שהם מכירים מסיפורים של אחרים, ומכאן ואילך הדבר תלוי בעמדת המתבונן. לטעמי, אין כל בעיה לטעון שהחוויה היא שאת פני כל אדם מקדם מנהיג הדת שהוא האמין בו, או כל דבר אחר. אינני רואה בכך כל סתירה לשאלה האם היהדות אמת או לא, ובמקביל   איני רואה בזה שום הוכחה, ואני תמהה על הטוענים שחוויה זו מוכיחה דבר מה.
שאלה: אצות: הרב כתב שיש אצות בהכשר הרב רווח הרב יודע היכן אפשר להשיגם? מראש
תשובה: אין לנו מידע על כך. ניתן לפנות למכון של הרב רווח.
שאלה: קלציום לקטט חלבי או פרווה?: תבורכו על היוזמה אנו לוקחים טבליות להמסה במים, בהוראת רופא, לאדם שיש לו מחסור בסידן. על התווית כתוב CALCIUM LACTATE GLUCONATE האם המוצר הזה חלבי והאם צריך לחכות שש שעות?
תשובה: כל דבר שיש בו את השם LACTATE הוא חלבי. וכמעט תמיד הוא גם עשוי מחלב גוי. מקור שמה של החומצה במילה הלטינית Lac, "חלב". החומצה התגלתה לראשונה בחלב. למרות הדמיון בשם ללקטוז, אין מדובר בנגזרת של סוכר זה (בלקטוז 12 אטומי פחמן ובחומצה לקטית - שלושה בלבד). למרות זאת קיים ביניהם קשר: חיידקים המצויים בחלב הופכים את סוכר החלב, לקטוז, לחומצה לקטית בתהליך תסיסה (ראו להלן), ולכן שמה הטריוויאלי של החומצה הלקטית הוא חומצת חלב.
שאלה: גמרא: היי אני לומד עם בני (בן 6.5) דף ממסכות ברכות.(אם אני לא טועה דף כא) מצוות עשה שהזמן גרמא אשה פטורה ממצות עשה שהזמן גרמא אך חייבת בתפילה ואז נשאלת השאלה האם תפילה נחשבת כמצוות עשה שהזמן גרמא? לא הצלחתי להבין את השאלה, ומה הקשר שלה לאשה ואיך הגיעו לשאלה. אשמח אם אפשר לחדד לי את השאלה והתשובה
תשובה: לך הסבר המשנה (בדף כ) אומרת שנשים חייבות בתפילה (בשונה מ קריאת שמע ) כיון שתפילה זה בקשת רחמים ואין לה זמן קבוע. הגמרא מקשה שהרי בתהילים כתוב על התפילה  ערב ובוקר וצהרים  ומכאן שלתפילה יש זמנים קבועים. ומסיימת שעיקר התפילה היא בקשת רחמים שלה אין זמן קבוע. להלכה אשה חייבת בתפילה פעם אחת ביום. מעיקר הדין מספיק שתפנה לקבה בבקשה (ואולי צריך גם שבח לפניה והודאה אחריה). למעשה בדורות האחרונים הנשים מתפללות לפחות פעם ביום תפילת שמונה עשרה. בכל מקרה אין לה זמן קבוע והיא יכולה להתפלל כמעט בכל שעה שתרצה. לגבי הגברים נאמר הפסוק בתהילים ועליהם חלה חובה להתפלל 3 פעמים ביום כנזכר שם. הוספה יש מחלוקת בין הרמבם לרמבן האם למנות מצוות תפילה בתרי"ג מצוות. שם לדעת הרמבם המצווה היא פעם אחת ביום ועיין שם. הערה אני חושב שהדרך הנכונה ללמוד עם ילדים הוא לימוד בקיאות של 4-6 סדרי משנה לפני לימוד גמרא. ובהצלחה דוד לוי 098987548